31. 12. 87 De Europæiske Fællesskabers Tidende Nr. L 378/1 (Retsakter hvis offentliggørelse er obligatorisk) RÅDETS FORORDNING (EØF) Nr. 4007/87 af 22. december 1987 om forlængelse af den periode, der er fastsat i artikel 90, stk. 1, og artikel 257, stk. 1, i Akten vedrørende Spaniens og Portugals Tiltrædelse RÅDET FOR DE EUROPÆISKE FÆLLESSKABER HAR — under henvisning til Traktaten om Oprettelse af Det Europæiske Økonomiske Fællesskab, under henvisning til Akten vedrørende Spaniens og Portugals Tiltrædelse, særlig artikel 90, stk. 2, og artikel 257, stk. 2, under henvisning til forslag fra Kommissionen (!), under henvisning til udtalelse fra Europa-Parlamentet (?, og ud fra følgende betragtninger : I tiltrædelsesaktens artikel 90, stk. 1, og artikel 257, stk. 1, er der for henholdsvis Spanien og Portugal fastsat en periode, i hvilken der kan vedtages overgangsforanstalt- ninger for at lette overgangen fra de ordninger, der består i Spanien og Portugal ved tiltrædelsen, til de ordninger, der følger af anvendelsen af de fælles markedsordninger på de betingelser, der er fastsat i Akten, og i særdelseshed hvis iværksættelsen af de nye ordninger på den fastsatte dato støder på væsentlige vanskeligheder; perioden udløber den 31. december 1987; i visse sektorer kan disse vanskeligheder ikke overvindes inden den fastsatte dato ; det er derfor hensigtsmæssigt at benytte den i Tiltrædelsesakten fastsatte mulighed for at forlænge den pågældende periode ; under hensyn til de specifikke vanskeligheder i de forskellige sektorer i de to nye medlemsstater bør perioden forlænges med et år for Spanien og med tre år for Portugal — UDSTEDT FØLGENDE FORORDNING : Artikel 1 Den i Tiltrædelsesaktens artikel 90, stk. 1, omhandlede periode for Spanien forlænges til den 31. december 1988. Den i Tiltrædelsesåktens artikel 257, stk. 1, omhandlede periode for Portugal forlænges til den 31. december 1990. Artikel 2 Denne forordning træder i kraft den 1. januar 1988. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 22.-december 1987. () EFT nr. C 322 af 2. 12. 1987, s. 4. () Udtalelse afgivet den 18. december 1987 (endnu ikke offent- liggjort i Tidende). På Rådets vegne N. WILHJELM Formand